ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
-privind aprobarea Devizului General Actualizat Estimat al obiectivului de investiţii „Teren de sport multifuncţional Liceul Tehnologic Teodor Diamant, Boldeşti-Scăeni, judeţul Prahova”

Văzând referatul nr.20760/30.09.2021, prin care primarul oraşului  propune aprobarea Devizului General Actualizat Estimat al obiectivului de investiţii „Teren de sport multifuncţional Liceul Tehnologic Teodor Diamant Boldeşti-Scăeni, judeţul Prahova”, finanţat prin Programul Naţional de Dezvoltare Locală, precum şi raportul de specialitate întocmit de compartimentul de resort, înregistrat sub nr.20762/30.09.2021 ;
Ţinând seama de dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice ;
În baza avizului Secretarului General al orașului Boldeşti-Scăeni nr.20817/30.09.2021 și avizului comisiei de specialitate nr. 1 – pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 129 alin. (2), lit. „b” şi alin. (4), lit. „d”, 139 alin. (1) şi ale art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă Devizul General Actualizat Estimat al obiectivului de investiţii „Teren de sport multifuncţional Liceul Tehnologic Teodor Diamant Boldeşti-Scăeni, judeţul Prahova”, finanţat prin Programul Naţional de Dezvoltare Locală, conform anexei, care face parte integrantă din prezenta hotărâre.
Art.2. Prezenta hotărâre modifică corespunzător Hotărârea Consiliului Local nr. 97/31.08.2020.
Art.3. Prezenta hotărâre se comunică Serviciului Buget finanţe, Serviciului Patrimoniu Local, Monitorizarea Serviciilor Publice şi Serviciului Urbanism Amenajarea Teritoriului, Programe, Achiziţii Publice, Proiecte, Cadastru, Control Comercial şi Transport Local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


                PREŞEDINTE DE ŞEDINŢĂ,                                        
          TĂNĂSESCU STELIAN-HORAȚIU                                                                                                   
                                                                                         CONTRASEMNEAZĂ
                                                                                         SECRETAR GENERAL,
                                                                                       TUDOR FLORINA-NELI

